Nicolas Micheletti

Nicolas MICHELETTI (naskiĝis en 1990) estas itala aktivulo por bestaj rajtoj, bestoprotektado kaj veganismo el Toskanio.

 Vivo 
Li naskiĝis en Pizo kaj tie li diplomiĝis pri ekonomiko, antaŭ ol li diplomiĝis kun laŭdo pri iu fako de vidaj artoj ĉe la privata Roma Universitato de Belartoj. En 2016 li kreis la nomon de eŭropa vegana politika partio Democrazia Verde ("Verda Demokratio"). Okaze de la Eŭropaj balotoj 2019 la Federacio de Verduloj petis al Democrazia Verde aliĝi, do Micheletti iĝis kandidato por la Eŭropaj balotoj, sed poste estis forpelita pro internaj kialoj. Do li aliĝis al la Itala Animalisma Partio kaj fariĝis ties proparolanto.

En 2021 li fondis la internacian organizon End The Slaughter Age ("Finu la epokon de buĉado") kaj verkis la samnoman peticion por Eŭropa Civitana Iniciato ŝanĝi subvenciojn de bestobredado al plantoalternativoj kaj ĉela agrikulturo. La iniciato estis registrita de la Eŭropa Komisiono la 27-an de aprilo kaj estis komencita la 5-an de junio. La peticio End The Slaughter Age estas subtenata de pli ol cent organizaĵoj.

En 2023 li okazigis TedX en Rovigo pri klimata ŝanĝo kaj eblaj solvoj, inkluzive de kulturita viando.

 Referencoj 

Kategorio:Vivantaj homoj
Kategorio:Italaj aktivuloj
Kategorio:Veganaj aktivuloj